



Програма за еднакви можности на Општина Кавадарци за 2024 година

*Програмата на Комисијата за еднакви можности е документ со кој се воспоставува сеопфатна рамка за понатамошни активности и мерки во насока на унапредување на родовата еднаквост и зајакнување на мажите и жените во локалната заедница за 2024 година*

**1.Вовед**

Врз основа на Националната стратегија за родова еднаквост која е основен стратешки документ на Република Македонија со оваа Програма се стремиме кон унапредување на состојбата на родовата еднаквост во согласност со законските обврски, регулативи и зајакнување на положбата на жената во локалната заедница.

Со оваа програма сакаме да овозможиме зголемување на учеството на жените во процесите на креирање политики на локално ниво. Главни предизвици во постигнување на родова еднаквост во општината се ниското ниво на економска активност на жените, ниското учество на жените во донесување на важни одлуки како е недостигот на родово разделена статитика во јавните институции. Предизвици со кои се соочуваат жените во општина Кавадарци се традиционалните родови улоги и стереотипи кои се провлекуваат со векови, интерсекциска дискриминација и отежнат пристап до информации, одредени услуги и високата стапка на насилство врз жените.

**2. Анализа на состојбата**

Општина Кавадарци има изработено Социјален план за 2021-2024 година каде имаме направено мапирање на состојбата жените и мажите на пазарот на трудот, жените и мажите жртви на семејно насилство, лица со попреченост, самохрани родители, жени и мажи на раководни функции во општината. Податоците од овој социјален план се доволен индикатор кој укажува на тоа кои се приоритетни цели и потреби кај мажите и жените.

Во вкупното резидентно население на Република Северна Македонија 50,4% се жени, а 49,6% се мажи.

Исто така во Општина Кавадарци изминатата година се изработи Стратегија за родова еднаквост 2024-2027 година каде се изработи анализа на статистички податоци кои ја пoкажуваат фактичката состојба и потребите во општината кои се однесуваат на мажите и жените.

Исто така во системот за евиденција на барања на граѓани во граѓанскиот информативен центар во општина Кавадарци имаме пристап до информации за тоа какви барање имаат мажите какви жените, колку од нив се однесуваат на комунални дејности, колку на урбанизам, вработување, помош и друго.

Врз основа на анкетен прашалник кој беше достапен се подготвија активностите на Програмата. Со цел да се земат во обзир потребите на секој граѓанин и граѓанка и со потполнување на анкетата се земаа во обзир потребите на мажите и жените

**3. Цели**

1.Подобрување на информираноста на мажите и жените за сервисите и услугите кои можат да ги користат во јавните институции во рамките на локалната самоуправа и комисиите при советот.

2.Зајакнување и поттикнување на женското претпримеништво во локалната заедница

3.Подигнување на свеста кај мажите и жените за родовата еднаквост во средината во која живеат

4. Создавање на здрави животни навики кај младите

**4.Области на делување**

* 1. Приоритетни области
* Женско претприемништво
* Зајакнување на локалната машинерија за еднакви можности
* Здравство
* Спорт

**5.Мерки**

1. Јакнење на женски бизниси, промоција на жени претприемачи
2. Економско јакнење на жените

**Активности по области**

**5.1 Приоритетна област-Женско претпримеништво**

5.1.1. Едукативни работилници и настани во рамки на Советот за поддршка на женско претприемништво

5.1.2 Снимање на поткасти со успешни приказни на жени претприемачи

5.1.3 Јавен повик за најдобар бизнис план во средните училишта за поттикнување на младинско претприемништво

5.1.3 Организирање на настан со наслов ,,Жена на годината и Маж на годината”

5.1.4. Курсеви за наставници и наставнички за обуки и показни вежби за справување при пожари, поплави и земјотреси

**Индикатор за активноста**

-Број на присутни учесници и учеснички на едукативните настани: најмалку 80 учесници и учеснички на сите едулативни настани

- Број на снимени успешни приказни

- Број на пријавени апликанти/тки на јавниот повик за најдобар бизнис план во средните училишта

- Број на пријавени мажи и жени на јавниот повик и учесници и учеснички на настанот

- Број на пријавени жени за обука за показни вежби за справување со природни непогоди

**Очекуван резултат**

-Обучени најмалку 80 жени и мажи на тема ,,Претприемништво и развој на нови бизнис идеи за основање на сопствени бизниси”

-Снимени 10 поткасти за успешни приказни на жени претприемачи

-Пријавени најмалку 20 средношколци/чки со свои бизнис планови

- Наградени 3 ученици/чки за избор на најдобар бизнис план

- Наградени 3 мажи и 3 жени за давање придонес во делот на претприемништвото и родовата еднаквост во локалната заедница

**Таргет група**

-Млади потенцијални претприемачи/ки кои сакаат да основаат сопствен бизнис и успешни жени во претприемништвото кои ќе ги споделат своите успешни приказни

- средношколци и средношколки

- граѓани и граѓанки кои даваат придонес во јакнење на родовата еднаквост

**7.1.Приоритетна област: здравство**

7.1.1 Обезбедување на бесплатни производи за менструална хигиена во училиштата(28-ми мај-ден на менструална хигиена) со цел да се зачува женското репродуктивно здравје

7.1.2 Организирање едукативни работилници во основни и средни училишта на тема ,,Здрави животни навики кај момчињата и девојките и справување со акни”

7.2.2. Одбележување на месец ноември- месец на машкото здравје со едукативен настан на тема ,,Мовембар- месец за зачувување на машкото здравје”

7.2.3. Организирање на едукативен настан за одбележување на месецот на меланомот ( со доктор дерматолог специјалист) со промотивни кампањи за скрининг на карцином на простата

**Индикатори за активности**

-Број на ученички на кои ќе земаат бесплатни менструални производи

-Број на ученици и ученички кои ќе присуствуваат на едукативните работилници

- Број на мажи и жени кои ќе се вклучат во одбележување на кампањата за машко здравје и број на присутни мажи и жени на едукативниот настан

- Број на мажи и жени кои ќе присуствуваат на настанот

**Очекуван резултат**

-Обезбедување на бесплатни средства за менструална хигиена во основни училишта со кои ќе бидат опфатени 1.500 ученички согласно податоците добиени од училиштата

-Едуцирани 130 ученици/чки за стекнување на здрави животни навики и справување со акните

- Едуцирани мажи и жени за важноста на машкото здравје и потребата од бесплатен скрининг за рана детекција на карцином на простата

**Таргет група**

-ученички од основните и средните училишта

-мажи и жени на возраст од 30-40 години

**8.1.Област: Зајакнување на локалната машинерија за еднакви можности**

8.1.1 Организирање на настан со директорите/ките на јавните институции на тема ,,Родово- сензитивни институции прават родово одговорни заедници”

8.1.2 Воведување на родово -одговорно буџетирање во програмите на секторите на општините и програмите на јавните претпријатија

8.1.3 Одбележување на меѓународни датуми

- 16 дена активизам против родово-базирано насилство

-8 ми март

-ноември-месец на машкото здравје

-меѓународен ден на меланома

-меѓународен ден на менструална хигиена

8.1.4. Организирање на ,,Традиционален Тиквешки базар” со жени со урбани и рурални средини за афирмација на нивни рачни изработки и поттикнивање за основање на сопствен бизнис

8.1.5 Јавен повик за цртање слики на тема ,,Стоп за родово базирано насилство” кои ќе бидат изложени во просториите на интервентниот центар за жртви на семејно насилство

**Индикатори за активности**

-Број на присутни директори/ки на јавни институции на настанот

-Број на родово сензитивни програми

-Процент на искористеност на буџетот за потребите на жените и потребите на мажите

-Број на учесници/чки на настаните за одбележување на меѓународни датуми важни за родовата еднаквост

-Број на граѓанки пријавени да земат учество на базарот

**Очекувани резултати**

-Присуство на 15 директори/ки на јавни институции и јавни претпријатија на настанот

-Родово сензитивни прогрми на секторите на општината и јавните претпријатија

-Родово-одговорен буџет на општина Кавадарци кој ќе ги задоволува потребите на мажите и жените во локалната заедница

-Одржан Тиквешки традиционален базар со најмалку 20 жени кои ќе ги изложат своите рачни изработки и зголемен бројот на жени кои ќе изработуваат рачни изработки за продажба

-Едукативен настан на тема,, Жените во сообраќајот”

-Организирање на тренинзи за самоодбрана на жени

**Таргет група**

Жени од локалната заедница

Директори и директорки на јавни институции

Вработени во локалната самоуправа (раководители/ки на сектори)

Вработени во локалната самоуправа во секторот финансии

**9. Област: Спорт**

9.1.1 Промоција на женски спортови во училиштата

9.1.2 Организирање на женска трка

9.1.3 Промоција на жени во машки спортови

**Индикатори за активности**

* Број на женски клубови
* Број на пријавени учесници/чки на женска трка
* Број на жени кои се занимаваат и се присутни во машки спортови

**Очекувани резултати**

* Зголемување на бројот на женски клубови во градот
* Зголемување на бројот на жени кои се занимаваат со машки спортови

**Таргет група**

* Ученици/чки кои спортуваат и сакаат да спортуваат
* Спортисти и спортистки

**4.5. Буџет**

|  |  |  |
| --- | --- | --- |
| **Активности** | | **Финансиски средства** |
| 1. | Едукативни работилници и настани во рамки на Советот за поддршка на женско претприемништво | / |
| 2. | Снимање на поткасти со успешни приказни на жени претприемачи | 5.000 денари |
| 3 | Јавен повик-награда за најдобар бизнис план во средните училишта за поттикнување на младинско претприемништво | 30.000 денари |
| 4. | Организирање на настан со наслов ,,Жена на годината и Маж на годината” | 10.000 денари |
| 4. | Курсеви за наставници и наставнички за обуки и показни вежби за справување при пожари,поплави и земјотреси | / |
| 5 | Обезбедување на бесплатни производи за менструална хигиена во училиштата(28-ми мај-ден на менструална хигиена) со цел да се зачува женското репродуктивно здравје | / |
| 6. | Организирање едукативни работилници во основни и средни училишта на тема ,,Здрави животни навики кај момчињата и девојките и справување со акни | / |
| 8. | Одбележување на месец ноември- месец на машкото здравје со едукативен настан на тема ,,Мовембар- месец за зачувување на машкото здравје | 4.000 денари |
| 9. | Организирање на едукативен настан за одбележување на месецот на меланомот ( со доктор дерматолог специјалист) со промотивни кампањи за скрининг на карцином на простата | / |
| 10 | Организирање едукативни работилници во основни и средни училишта на тема ,,Здрави животни навики кај момчињата и девојките и справување со акни” | 4.000 денари |
| 12. | Одбележување на месец ноември- месец на машкото здравје со едукативен настан на тема ,,Мовембар- месец за зачувување на машкото здравје” | / |
| 13. | Организирање на едукативен настан за одбележување на месецот на меланомот ( со доктор дерматолог специјалист) со промотивни кампањи за скрининг на карцином на простата | 4.000 денари |
| 14. | Организирање на настан со директорите/ките на јавните институции на тема ,,Родово- сензитивни институции прават родово одговорни заедници | / |
| 15. | Одбележување на меѓународни датуми | 8.000 денари |
| 16. | Организирање на ,,Традиционален Тиквешки базар” со жени со урбани и рурални средини за афирмација на нивни рачни изработки и поттикнивање за основање на сопствен бизнис | 15.000 денари |
| 17. | Јавен повик за цртање слики на тема ,,Стоп за родово базирано насилство” кои ќе бидат изложени во просториите на интервентниот центар за жртви на семејно насилство | / |
| 18 | Промоција на женски спортови во училиштата | 5.000 денари |
| 19 | Организирање на женска трка | 10.000 денари |
| 20 | Непредвидени трошоци | 5.000 денари |
| Вкупно: | | 100.000 денари |

|  |  |  |  |  |  |  |
| --- | --- | --- | --- | --- | --- | --- |
| Ред.бр | **Активност** | **Време на реализација** | **Носители и соработници** | **Буџет** | | **Индикатори за успешност** |
| 1. | Едукативни работилници и настани во рамки на Советот за поддршка на женско претприемништво | февруари | Координаторка за еднакви можности  Совет на женско претприемништво | / | | 80 жени претприемачи  20 средношколци/ки |
| 2. | Снимање на поткасти со успешни приказни на жени претприемачи | март | Комисија за еднакви можности | 5.000 мкд | | 10 поткасти со успешни приказни на жени успешн во бизнисот |
| 3. | Јавен повик- награда за најдобар бизнис план во средните училишта за поттикнување на младиснко претприемништво | март | Членови на комисија за еднакви можности и  Координаторка за еднакви можности | .30.000 денари | Број на пријавени ученици/чки на јавниот повик  Поднесени бизнис планови | |
| 4. | Организирање на настан со наслов ,,Жена на годината и маж на годината” | април | Членови на Комисијата за еднакви можности  Совет на жени претприемачи | 10.000 денари | | Број на наградени жени и мажи  Број на присутни на настанот |
| 5 | Курсеви за наставници и наставнички за обука и показни вежби за справување при пожари, поплави и земјотреси | април | Членови на Комисијата за еднакви можности  Центар за справување со кризи  Здружение за социјални иновации и одржлив развој РАДАР | / | | Број на обучени наставници/чки |
| 5. | Обезбедување на бесплатни производи за менструална хигиена | септември | Комисија за еднакви можности  Координаторка  Бизнис сектор | / | | Број на ученички кои ќе добијат бесплатни менстртуални влошки |
| 5. | Организирање на едукативни работилници цо основни и средни училишта за ,,Здрави животни навики кај момчиеата и девојките и справување со акни кај младите” | Март-јуни | Координаторка  Членови на Комисијата | 3.000 мкд | | Број на едуцирани ученици/чки |
| 6. | Одбележување на месец ноември- месец на машко здравје со едукативен настан на тема ,,Мовембар месец за зачувување на машкото здравје и важноста за бесплатен скрининг на простата” | Октомври | Медицинско лице  Координаторка на Комисијата  Членови и претседателка на комисијата | 4.000 денари | | Број на присутни граѓани/граѓанки, пациенти/ки на настанот |
| 8 | Организирање на едукативен настан за одбележување на месецот на меланомот (со доктор дерматолог) и промотивни кампањи | јуни | Дерматолог специјалист  Координаторка за еднакви можности  Членови на Комсијата | 4.000 денари | | Број на учесници/ки на настанот |
| 9. | Организирање на настан со директорите/ките на јавните институции на тема ,,Родово-одговорни институции и јавни ретпријатија” | ноември | Координаторка за еднакви можности  Интерсекторска група  Директори/ки на институции и јавни претпијатија | / | | Број на учесници/чки во изработката на Стратегијата  Број на примероци на Стратегијата |
| 10. | Одбележување на меѓународни датуми | 8ми март  16 дена активизам против родово базирано насилство  Св.Трифун | Членови на Комисијата за еднакви можности  Координаторка | 8.000 мкд | | Број на присутни на настаните |
| 11. | Организирање на ,,Традиционален Тиквешки базар” | февруар | Членови на Комисијата за еднакив можности  Невладин сектор  Совет за женско претприемништво | 15.000 | | Број на пријавени жени на базарот |
| 12 | Јавен повик за цртање на слики на тема ,,Родово базирано насилство” и изложување на сликите во Интервентниот центар за жртви на семејно насилство | септември | Претседател ка Комисијата за еднакви можности  Координатор за еднакви можности  Невладин сектор | / | | Број на пријавени учесници/чки на јавниот повик |
| 13 | Промоција на женски спортови во училиштата | Октомври-ноември | Членови на КЕМ  Одделение за спорт во општина Кавадарци  Невладин сектор | 5.000 денари | | Број на спортистиќки во женски спортски клубови |
| 14 | Организирање на женска трка | Март | Координаторка на комисијата за еднакви можности и интерсекторска група  Невладин сектор | 10.000 денари | |  |

Членовите на Комисијата за еднакви можности на Советот на Општина Кавадарци и Координаторката за еднакви можности ќе бидат одговорни за следење на реализацијата на активностите кои се предвидени во Програмата и ќе даваат сугестии во однос на имплементацијата на активностите и развојот на истите.

**5.2. Извор на информации**

Информации ќе се обезбедуваат од базата на податоци со кои располага општина Кавадарци, интерсекторката група, системот во кој има евиденција за потребите на граѓаните, невладините организации и анализите со кои располагаат, јавните претпријатија како и останати здруженија со кои општината има склучено меморандум.

**5.3. Извештај за реализација на Програмата за КЕМ**

За реализација на програмата ќе се изготвува наративен извештај од страна на координаторката за еднакви можности и ќе биде доставен до членовите на комсијата за еднакви можности и до Советот на општина Кавадарци.

Исто така координаторката за еднакви можности ќе изготви извештај за напредокот на мажите и жените во општина Кавадарци до Министерството за труд и социјална политика. Двата извештаи ќе бидат објавени на веб страната на општина Кавадарци.

ПРЕТСЕДАТЕЛ

НА КОМИСИЈА ЗА ЕДНАКВИ МОЖНОСТИ

ВЕСНА ЃОРЃИЕВА